Kantar Emori uuringuekspert Aivar Voog hindas, et toetus sotside valijate hulgas ei tähenda tingimata nõusolekut praeguse valitsuse aktsiisipoliitikaga. Pigem võib tema arvates tegu olla kaitsereaktsiooniga. «See peegeldab (sotside valijate – toim) emotsionaalset suhet teemaga,» lausus Voog, «sest kui nad toetaks aktsiisi langetamist, tunnistaksid nad, et nende propageeritud poliitika on olnud ekslik. Seda nad kindlasti ei taha».